[ca] En el món ràpidament canviant d'avui en dia cada cop és més evident que l'èxit no està només basat en què sabem o quant sabem, sinó en la nostra habilitat per pensar i actuar de manera creativa. Malauradament, en la majoria dels casos els models d'aprenentatge tradicionals de les escoles no solen estar enfocats a desenvolupar el pensament creatiu. Aquest problema s'accentua encara més als països en vies de desenvolupament, on la creativitat ben utilitzada podria convertir-se en una eina fonamental per reduir la pobresa i en un motor important per al desenvolupament humà sostenible. Aquest article descriu un projecte pilot finançat per la Universitat de Girona, que combina innovació educativa i cooperació al desenvolupament, i que s'ha dut a terme a Shanti Bhavan, una escola rural del sud de l'Índia. El projecte, basat en la teoria del construccionisme, ha consistit en uns tallers en els quals, a través de les tecnologies de la informació i la comunicació (concretament treballant la robòtica i la intel•ligència artificial), s'ha estimulat la creativitat i l'esperit crític dels nens. A més, simultàniament i a través del joc i l'exploració, s'ha fet un reforç no formal de les assignatures que plantegen més problemes a l'Índia rural. L'objectiu a llarg termini és que aquests nens esdevinguin agents del canvi, creatius i innovadors, de les seves pròpies comunitats, i que, compromesos amb la seva realitat social, siguin capaços de proposar noves alternatives per millorar la seva qualitat de vida i engeguin projectes per crear riquesa en els diferents àmbits socials. Els resultats són sis tallers executats satisfactòriament, amb la continuació del projecte assegurada i amb el disseny d'un model que permetrà reproduir el projecte en altres indrets. Aquest article fa un resum del projecte, dels resultats, de les lliçons apreses i dels treballs futurs.

[en] In the rapidly changing today's world, it is increasingly clear that success is not only based on what we know or how much we know, but in our ability to think and act creatively. Unfortunately, in most cases, traditional learning models in schools are often not focused on developing creative thinking. This problem is further accentuated in developing countries, where creativity, properly used, could become a fundamental tool to reduce poverty and to stimulate sustainable human development. This article describes a pilot project funded by the University of Girona, combining educational innovation and development cooperation, and which has been held at Shanti Bhavan, a rural school in South India. The project, based on the theory of Constructionism, consisted of several workshops where, through the Information and Communication Technologies (specifically Robotics and Artificial Intelligence), creativity and critical thinking of children were encouraged, while simultaneously and through play and exploration, a non-formal review of the most problematic subjects in rural India was conducted. The long term goal is that these children will become agents of change, creative and innovative in their own communities, and, committed to their social reality they will be able to propose new alternatives to improve their quality of life, and to implement projects to create wealth in different social fields.